wickkiey/tamil-wikipedia-markdown huggingface dataset:
# ஆவல்நத்தம்


**ஆவல்நத்தம்** (AVALNATTAM) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.  
## மக்கள் வகைப்பாடு
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 24 கிலோமீட்டர் தொலைவிலும், வேப்பனப்பள்ளியில் இருந்து 6 கிலோமீட்டர் தொலைவிலும், மாநிலத் தலைநகரான சென்னையில் இருந்து 276 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 237 வீடுகள் உள்ளன. கிராமத்தின் மொத்த மக்கள் தொகையானது 1021 ஆகும். இதில் ஆண்கள் எண்ணிக்கை 500, பெண்களின் எண்ணிக்கை 521 என உள்ளது. மக்களின் கல்வியறிவு விகிதமானது 45.4 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  
## ஊரில் உள்ள கோயில்கள்
- ஆவல்நத்தம் காசீஸ்வரர் மற்றும் பசுவேஸ்வரர் கோயில்
- ஆவல்நத்தம் பாண்டியராஜா கோயில்
- ஆவல்நத்தம் வரதராஜ பெருமாள் கோயில்
# கலா கீர்த்தி

**கலா கீர்த்தி விருது** என்பது இலங்கை அரசு கலை, கலாச்சாரம் மற்றும் நாடக துறைகளில் சிறந்து விளங்கும் நபர்களை சிறப்பிக்க வழங்கும் விருது ஆகும். இலங்கையில்  
கலை, கலாச்சாரம் மற்றும் நாடக துறைகளுக்கான உயரிய விருதாக கலா கீர்த்தி விருது உள்ளது. எனவே விருதை பெற்ற கலைஞர்கள் தங்களின் பெயருக்கு முன்னாள் கலா கீர்த்தி என சேர்த்து அழைத்துக்கொள்கின்றனர்.  
## விருது பெற்றவர்கள்
விருது பெற்ற கலைஞர்கள்  
### 1986
- டபிள்யூ. டி. அமரதேவா
- லெஸ்டர் ஜேம்ஸ் பீரிஸ்
மற்றும் பலர்  
### 1993
- காமினி பொன்சேகா
மற்றும் பலர்  
### 1994
- சித்திரசேன
மற்றும் பலர்  

### 2005
- தர்மசேன பத்திராஜா
- தர்மசிறி பண்டாரநாயக்க
- கார்த்திகேசு சிவத்தம்பி
- மாலினி பொன்சேகா
- சியாம் செல்வதுரை
- சிபில் வத்தசிங்க
மற்றும் பலர்
# நிபுன பண்டார


**நிபுன பண்டார** (ஆங்கிலம்:**Nipuna Bandara**) என்பவர் இலங்கை நாட்டைச் சேர்ந்த கால்பந்து ஆட்டக்காரர் ஆவார்.  
## சர்வதேச போட்டி
நிபுன பண்டார இலங்கை அணி மூலம் பூட்டான் அணியை 2011 ஆம் ஆண்டு இந்தியாவில் தெற்காசிய கால்பந்துக் கூட்டமைப்பு நடத்திய முதன்மை ஆட்டத்தில் எதிர்கொண்டார். இதில் இவர் இருமுறை இலக்கை பெற்றார். இதனால் இலங்கை **3-0** என்ற கணக்கில் வெற்றி பெற்றது.  

### சர்வதேச இலக்குகள்
*இலங்கையின் இலக்குகள் மற்றும் முடிவுகள் முதல் பட்டியலில்*.  

| இலக்கு | தேதி | இடம் | எதிர் அணி | மதிப்பெண் | முடிவு | போட்டி |
| --- | --- | --- | --- | --- | --- | --- |
| 1. | 3 டிசம்பர் 2011 | ஜவஹர்லால் நேரு விளையாட்டரங்கம், புதுடெல்லி, இந்தியா | பூட்டான் | **2**–0 | 3–0 | 2011 தெற்காசிய கால்பந்துக் கூட்டமைப்பின் முதன்மை ஆட்டம் |
| 2. | **3**–0 | } |  |  |  |  |
# பவானி சங்கர சேதுபதி

**பவானி சங்கர சேதுபதி** என்பவர் இராமநாதபுரம் சமஸ்தான மன்னராவார். இவர் *சுந்தரேஸ்வர ரகுநாத சேதுபதி* மன்னரைப் போரில் கொன்று சேதுபதி மன்னரானார். இவர் இரகுநாத கிழவன் சேதுபதியின் மகன் ஆவார்.  

## பதவியைக் கைப்பற்றுதல்
இரகுநாத கிழவன் சேதுபதியின் மகனான இவர். அவரது தந்தையின் மறைவுக்குப்பிறகு அரியணை ஏற விரும்பினார். ஆனால் இவர் சேதுபதி மன்னருக்கும் செம்பிநாட்டு மறக்குல பெண்மணிக்கும் பிறக்காதவர் என்ற காரணத்தினால் இராமநாதபுர அரண்மனை மரபின்படி இவருக்கு அரசுரிமை மறுக்கப்பட்டது. அப்போதிருந்து 15 ஆண்டுகளுக்குப்பிறகு தன் கனவை நிறைவேற்றிக்கொண்டார்.  

இராமநாதபுரத்தைக் கைப்பற்றுவதற்காக பவானி சங்கர சேதுபதி தஞ்சை மராட்டிய மன்னரின் உதவியை நாடினார். அவர் செய்யும் படை உதவிக்கு கைமாறாக தான் இராமநாதபுரம் சேதுபதியானதும் சேதுநாட்டின் வடபகுதியாக விளங்கிய சோழமண்டலப் பகுதிகளைத் (பட்டுக்கோட்டை சீமையை) தஞ்சை மன்னருக்கு விட்டுக்கொடுப்பதாக வாக்களித்தார். ஆனால் இராமநாதபுரத்தைக் கைப்பற்றிய பிறகு தஞ்சை மன்னருடன் செய்துகொண்ட ஒப்பந்தத்தை நிறைவேற்றவில்லை. இதனால் கோபமுற்ற தஞ்சை மராத்திய மன்னர் பவானி சங்கர சேதுபதியின் எதிரிகளின் படையெடுப்புக்கு உதவி செய்தார். இந்தப் போருக்கு மறைந்த சுந்தரேஸ்வர சேதுபதியின் சகோதரர் கட்டையத்தேவரும், முத்து விஜய ரகுநாத சேதுபதியின் மருகர் ஆன சசிவர்ணத் தேவரும் தலைமை தாங்கி வந்தனர். ஓரியூர் அருகில் நடந்த போரில் பவானி சங்கரத் தேவர் தோற்கடிக்கப்பட்டார். பின்னர் அவர் சிறைபிடிக்கப்பட்டு தஞ்சாவூருக்கு அனுப்பப்பட்டார். அவரது முடிவு பற்றிய விபரங்கள் எதுவும் கிடைக்கவில்லை.
# குமார முத்து விஜய ரகுநாத சேதுபதி

**கட்டையத் தேவர் (எ) குமார முத்து விஜய ரகுநாத சேதுபதி** (கி.பி. 1728 - 1735) என்பவர் இராமநாதபுரம் சமஸ்தான மன்னராவார். இவர் பவானி சங்கர சேதுபதி மன்னரைப் போரில் தோற்கடித்து சேதுபதி மன்னரானார். இவர் மறைந்த சுந்தரேஸ்வர சேதுபதியின் சகோதரர் ஆவார்.  

## பதவியைக் கைப்பற்றுதல்
பவானி சங்கர சேதுபதி இராமநாதபுரத்தின் ஆட்சியைக் கைப்பற்ற தஞ்சை மராட்டிய மன்னர் உதவினார். அவரது உதவிக்கு கைமாறாக பவானி சங்கர சேதுபதி அளித்த வாக்கின்படி சேதுநாட்டின் வடபகுதியான பட்டுக்கோட்டை சீமையை தஞ்சை மன்னருக்கு அளிக்கவில்லை என்ற கோபத்தில் இருந்தார். இதை தனக்கு சாதகமாக பயன்படுத்திக்கொண்ட கட்டையத்தேவர் தஞ்சை மன்னரை அணுகி அவரின் உதவிபெற்று படையெடுத்து வந்து பவானி சங்கர சேதுபதியைத் தோற்கடித்து, குமாரமுத்து விஜயரகுநாத சேதுபதி என்ற பெயருடன் 1728ல் சேதுநாட்டின் மன்னர் ஆனார்.  

## நாட்டுப் பிரிவினை
தஞ்சை மன்னருக்கு அளித்த வாக்கின்படி அரது உதவிக்கு கைமாறாக பட்டுக்கோட்டை சீமைப்பகுதியை குமார முத்து விஜய ரகுநாத சேதுபதி அளித்தார். மீதமுள்ள சேதுநாடும் இருபகுதிகளாகப் பிரிக்கப்பட்டு போரில் தனக்கு உதவிய சசிவர்ணத் தேவருக்கு வைகை ஆற்றின் வடகரைக்கும் பிரான்மலைக்கும் இடைப்பட்ட பகுதியை சின்ன மறவர் சீமை என்ற பெயருடன் பிரித்துக் கொடுக்கப்பட்டது.
# ம. வரலட்சுமி



**ம. வரலட்சுமி** (*M. Varalakshmi*) என்பவர் ஒரு இந்திய அரசியல்வாதியும், தமிழகத்தின் 15 ஆவது சட்டமன்ற உறுப்பினரும் ஆவார். இவர் செங்கல்பட்டு மாவட்டத்திற்குட்பட்ட செங்கற்பட்டு சட்டமன்றத் தொகுதியில் திராவிட முன்னேற்றக் கழகத்தின் சார்பில் 2016 ஆண்டு தமிழ்நாடு சட்டமன்றத் தேர்தலில் போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் காஞ்சிபுரம் மாவட்டம், சிங்கப்பெருமாள் கோவிலுக்கு அருகில் உள்ள ஆப்பூரில் வசித்து வருகிறார். இவரது கணவர் ப. மதுசூதனன் ஆவார். இவர் முன்னதாக கிராம சுகாதார செவிலியராகப் பணியாற்றியுள்ளார். 2016 சட்டமன்ற தேர்தலில் இவரை எதிர்த்து அனைத்திந்திய அண்ணா திராவிட முன்னேற்றக் கழகத்தின் சார்பில் கமலக்கண்ணன் போட்டியிட்டார்.
# ஆடம்சைட்டு-(Y)


**ஆடம்சைட்டு-(Y)** (*Adamsite-(Y)*) என்பது NaY(CO<sub>3</sub>)<sub>2</sub>•6H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். முன்னதாக இக்கனிமத்தின் அனைத்துலக கனிமவியல் சங்கத்தின் குறியீடு ஐ.எம்.ஏ. 1999-020 என்று அடையாளப்படுத்தப்பட்டிருந்தது. சோடியம், இட்ரியம், கார்பன், ஆக்சிசன் மற்றும் ஐதரசன் ஆகிய தனிமங்களின் கனிமமாக ஆடம்சைட்டு அறியப்படுகிறது. மெக்கில் பல்கலைக்கழகத்தைச் சேர்ந்த நிலவியல் பேராசிரியர் பிராங் தாவ்சன் ஆடம்சு (1859-1942) கண்டுபிடித்த காரணத்தால் ஆடம்சைட்டு என்ற பெயர் கனிமத்திற்குச் சூட்டப்பட்டது. இக்கனிமத்தின் மோவின் அளவுகோல் கடினத்தன்மை மதிப்பு 3 ஆகும்.  

பன்னாட்டு கனிமவியல் சங்கம் ஆடம்சைட்டு-(Y) கனிமத்தை Ads-Y என்ற குறியீட்டால் அடையாளப்படுத்துகிறது.
# சாஹுல் ஹமீத் ஹஸ்புல்லாஹ்


**சாஹுல் ஹமீத் ஹஸ்புல்லாஹ்** (; 3 செப்டம்பர் 1950 &ndash; 25 ஆகஸ்ட் 2018) இலங்கை யைச் சேர்ந்த சமூக ஆர்வலர், புவியியலாளர் மற்றும் கல்வியாளர் ஆவார்.  
## ஆரம்ப வாழ்க்கை
ஹஸ்புல்லாஹ் 1950 ஆம் ஆண்டு செப்டம்பர் மாதம் 3 ஆம் நாள் வடக்கு சிலோன் பகுதியில் உள்ள எருக்கலம்பிட்டி என்ற ஊரில் பிறந்தார். இவர் எருக்கலம்பிட்டியில் உள்ள மத்திய கல்லூரியில் பயின்றார். 1975 ஆம் ஆண்டு இவர் பேராதனையில் உள்ள சிறீ லங்காப் பல்கலைக்கழகத்தில் இளங்கலை பட்டம் பெற்றார். ஹஸ்புல்லாஹ் அவர்களுக்கு ஒரு மகனும் இரு மகள்களும் உள்ளனர்.
# பாலேகுளி


**பாலேகுளி** (*Balaguli*) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.  

## பெயர் வரலாறு
பருகூருக்கு அடுத்த காரகுப்பம் பகுதியில் விஜயநகரப் பேரரசின் ஹரிஹரர் காலத்திய கல்வெட்டு கிடைத்துள்ளது. அந்தக் கல்வெட்டில் *அங்கண நாட்டுப் பால சமுத்திரத்தைச் சேர்ந்த மதுகன் என்ற அதிகாரி குறிப்பிடபட்டுள்ளார்* இதில் குறிப்பிடப்பட்டுள்ள *பால சமுத்திரம்* என்பது பிற்காலத்தில் *பாலேகுளி* என்று மருவியுள்ளது என்று தெரியவருகிறது.  

## அமைவிடம்
காவேரிப்பட்டணம் ஊராட்சி ஒன்றியத்துக்கு உட்பட்ட இந்த ஊரானது மாவட்டத்தின் தலைநகரான கிருஷ்ணகிரியில் இருந்து 21 கிலோமீட்டர் தொலைவிலும், மாநிலத் தலைநகரான சென்னையில் இருந்து 271 கிலோமீட்டர் தொலைவிலும் உள்ளது.
# பன்னிஅள்ளி


**பன்னிஅள்ளி** (BANNIHALLI) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.  
## மக்கள் வகைப்பாடு
காவேரிப்பட்டணம் ஊராட்சி ஒன்றியத்துக்கு உட்பட்டஇந்த ஊரானது மாவட்டத்தின் தலைநகரான கிருஷ்ணகிரியில் இருந்து 23 கிலோமீட்டர் தொலைவிலும், காவேரிப்பட்டணத்தில் இருந்து 9 கிலோமீட்டர் தொலைவிலும், மாநிலத் தலைநகரான சென்னையில் இருந்து 281 கிலோமீட்டர் தொலைவிலும் உள்ளது. 2011 ஆம் ஆண்டு மக்கள் கணக்கெடுப்பின்படி இக்கிராமத்தில் 1479 வீடுகள் உள்ளன. கிராமத்தின் மொத்த மக்கள் தொகையானது 5955 ஆகும். இதில் ஆண்கள் எண்ணிக்கை 3045, பெண்களின் எண்ணிக்கை 2910 என உள்ளது. மக்களின் கல்வியறிவு விகிதமானது 57.0 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## ஊரில் உள்ள கோயில்கள்
பன்னஅள்ளி பெருமாள் கோயில்
# பதிமடுகு


**பதிமடுகு** (BATHIMADUGU) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.  
## மக்கள் வகைப்பாடு
வேப்பனப்பள்ளி ஊராட்சி ஒன்றியத்துக்கு உட்பட்ட இந்த ஊரானது மாவட்டத்தின் தலைநகரான கிருஷ்ணகிரியில் இருந்து 37 கிலோமீட்டர் தொலைவிலும், வேப்பனபள்ளியில் இருந்து 17 கிலோமீட்டர் தொலைவிலும், மாநிலத் தலைநகரான சென்னையில் இருந்து 275 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 139 வீடுகள் உள்ளன. கிராமத்தின் மொத்த மக்கள் தொகையானது 670 ஆகும். இதில் ஆண்கள் எண்ணிக்கை 356, பெண்களின் எண்ணிக்கை 314 என உள்ளது. மக்களின் கல்வியறிவு விகிதமானது 47.5 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# அம்மாப்பேட்டை, ஈரோடு மாவட்டம்



**அம்மாப்பேட்டை**, (**Ammapettai, Erode**), தமிழ்நாட்டின் ஈரோடு மாவட்டம், அந்தியூர் வட்டத்தில் அமைந்த பேரூராட்சி ஆகும். இவ்வூரில் அம்மாபேட்டை ஊராட்சி ஒன்றியத்தின் வட்டார வளர்ச்சி அலுவலகம் உள்ளது.  

இப்பேரூராட்சியில் 15 கிராமங்களும் விவசாயத்தையே அடிப்படைத் தொழிலாகக் கொண்டுள்ளன. காவிரி ஆறு இப்பகுதியின் வேளாண்மைக்கு ஆதாரமாய் விளங்குகிறது. மேலும் மேட்டூர் வலது கரை கால்வாய் இப்பகுதிகளின் வழியே செல்வதால், இப்பகுதியில் நெல், கரும்பு, பருத்தி ஆகியவை பெரும்பாலும் உற்பத்தி செய்யப்படுகிறது.  

## அமைவிடம்
அம்மாபேட்டை பேரூராட்சிக்கு கிழக்கில் ஈரோடு 40 கி.மீ.; மேற்கில் அந்தியூர் 20 கி.மீ.; வடக்கே மேட்டூர் 20 கி.மீ.; தெற்கே பவானி 20 கி.மீ. தொலைவில் உள்ளன.  

## பேரூராட்சியின் அமைப்பு
23.67 ச.கி.மீ. பரப்பும், 15 பேரூராட்சி மன்ற உறுப்பினர்களையும், 21 தெருக்களையும் கொண்ட இப்பேரூராட்சி, பவானி (சட்டமன்றத் தொகுதி)க்கும், திருப்பூர் மக்களவைத் தொகுதிக்கும் உட்பட்டது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி, இப்பேரூராட்சி, 2,758 வீடுகளும், 9,677 மக்கள்தொகையும் கொண்டது.  

## ஆதாரங்கள்
# அந்தோணி ஜேம்ஸ் பிரின்ஸிலி


**அந்தோணி ஜேம்ஸ் பிரின்ஸிலி பொன்ராஜா** (ஆங்கிலம்:Anthony James Princely Ponrajah) இலங்கையை சேர்ந்த மூத்த கட்டிட பொறியாளர் மற்றும் இலங்கை யின் நீர்ப்பாசன இயக்குநர் ஆவார்.  
## ஆரம்ப வாழ்க்கை
அந்தோணி ஜேம்ஸ் பிரின்ஸிலி பொன்ராஜா அவர்கள் 1927 ஆம் ஆண்டு பிப்ரவரி மாதம் 4 ஆம் நாள் பிறந்தார். இவர் பொன்ராஜா அவர்களின் மகனாவார் இவர்கள் இலங்கையின் வடமாகாணத்தில் உள்ள மன்னார் பகுதியைச் சேர்ந்தவர். பள்ளி படிப்பை முடித்த பின் இவர் இளங்கலை பட்டத்தை லண்டன் பல்கலைக்கழகம் மூலம் பெற்றார்.
# நீர்ப்பிரமி



**நீர்ப்பிரமி** (Bacopa monnieri) இது ஒரு ஆயுர்வேத மருத்துவத்தில் பயன்படுத்தப்படும் மூலிகைச் செடியாகும். இச்செடியானது எல்லா காலங்களிலும் பயிரிடப்படும் மற்ற தாவரங்களுக்கிடையில் ஊடுருவி வளரும் தன்மைகொண்டதாக உள்ளது. இந்தியா, ஆத்திரேலியா, ஐக்கிய அமெரிக்கா போன்ற நாடுகளில் வளருகிறது. பிரம்மா என்பதிலிருந்து *பிரமி* என்ற பெயர் வந்ததாக நம்பப்படுகிறது.
# பிரேமலதா விஜயகாந்த்


**பிரேமலதா விஜயகாந்த்** (*Premalatha Vijayakanth*) ஓர் இந்திய அரசியல்வாதி ஆவார். இவர் நடிகரும், அரசியல்வாதியும், தேசிய முற்போக்கு திராவிட கழகத்தின் தலைவருமான விஜயகாந்தின் மனைவியாவார். தற்போது தேமுதிக பொதுச் செயலாளராக உள்ளார். இவர் இளங்கலை ஆங்கில இலக்கியம் பயின்றவர். தேசிய அளவிலான தனித்திறன் போட்டிகளில் பங்கேற்ற வீராங்கனையும் ஆவார். 1990 சனவரி 31 அன்று விஜயகாந்த் பிரேமலதாவை மணந்தார். இவர்களது திருமணம் மதுரையில் திராவிட முன்னேற்றக் கழகத்தின் தலைவர், மு. கருணாநிதி தலைமையில் நடந்தது. விஜயகாந்த் - பிரேமலதா இணையருக்கு விஜய் பிரபாகர், சண்முக பாண்டியன் என இரு மகன்கள் உள்ளனர். பிரேமலதா தேசிய முற்போக்கு திராவிட கழகத்தின் பொருளாளராக நியமிக்கப்பட்டார். இவர் 2018இல் கட்சியின் பொருளாளராகவும், 2023இல் பொதுச் செயலாளராகவும் நியமிக்கப்பட்டார்.  

## தேர்தல் முடிவுகள்
### தமிழ்நாடு சட்டமன்றத் தேர்தல்
| 2021 | விருத்தாச்சலம் | தேமுதிக | 13.17 % | ஆர். இராதாகிருஷ்ணன் | இந்திய தேசிய காங்கிரசு | 39.17 % | } |
| --- | --- | --- | --- | --- | --- | --- | --- |
# வார்விக்கைட்டு



**வார்விக்கைட்டு** *(Warwickite)* என்பது (MgFe)<sub>3</sub>Ti(O, BO<sub>3</sub>)<sub>2</sub> அல்லது Mg(Ti,Fe<sup>3+</sup>, Al)(BO<sub>3</sub>)O. என்ற மூலக்கூற்று வாய்ப்பாடுகளால் விவரிக்கப்படும் ஒரு கனிமம் ஆகும். இரும்பு மக்னீசிய தைட்டானிய போரேட்டு கனிமம் என்று இது வகைப்படுத்தப்படுகிறது. கருப்பு நிறம் மற்றும் பழுப்பு நிறத்தில் பட்டகத்தன்மையுள்ள பளபளப்புடன் ஒளிபுகும் நேர்சாய்சதுரப் படிகங்களாக வார்விக்கைட்டு தோன்றுகிறது. இக்கனிமத்தின் ஒப்படர்த்தி 3.36 என்றும் மோவின் அளவுகோல் கடினத்தன்மை அளவு 3 முதல் 4 என்றும் மதிப்பிடப்பட்டுள்ளது .  

## தோற்றம்

பாறை வேதி உருமாற்றத்தால் தோன்றிய சிலிக்காவுடன் சேர்ந்த சுண்ணாம்புக்கல் பாறைகள், லேம்பிரைட்டு எனப்படும் மீத்தூய பொட்டாசிய தீப்பாறை வகை மூடகப் பகுதிகள், கார்பனாடைட்டு வகை தீப்பாறை கொடிப்பகுதிகள் போன்றவற்றில் வார்விக்கைட்டு காணப்படுகிறது. முதன் முதலில் நியூயார்க்கின் ஆரஞ்சு மாகாணத்திலுள்ள வார்விக்கைட்டு நகருக்கு அருகில் 1838 ஆம் ஆண்டு கண்டறியப்பட்டது. இதேபோல கனடாவின் ஒன்றாரியோ மாகாணத்தில் இருக்கும் பேன்கிராப்ட்டு நகரம், எசுப்பானியாவின் மூர்சியா மாகாணம், சைபீரியா, வட கொரியாவின் பியொங்யாங் நகரம் முதலான பகுதிகளிலும் வார்விக்கைட்டு கிடைக்கிறது .
# சிவகுமார முத்து விஜய ரகுநாத சேதுபதி

**சிவகுமார முத்து விஜய ரகுநாத சேதுபதி ** (ஆட்சியில் அமர்ந்த ஆண்டு 1740 ) என்பவர் இராமநாதபுரம் சமஸ்தான மன்னராவார். இவர் குமார முத்து விஜய ரகுநாத சேதுபதி மன்னரையடுத்து சேதுபதி மன்னரானார். இவர் குமார முத்து விஜய ரகுநாத சேதுபதியின் மகன் ஆவார்.  

கி.பி.1740ல் பதவியேற்ற இவரது ஆட்சி காலத்தில் தஞ்சை மராத்தியர் படையெடுப்புகள் நடந்தன. இப்படை எடுப்புகளை சேதுபதியின் தளவாய் வெள்ளையன் சேர்வைக்காரர் படுதோல்வி அடையச் செய்தார்.  

## கொடைகள்
இந்த மன்னர் சமயப் பொறை மிக்கவராக இருந்தார். இவர் இசுலாமிய மக்களது பள்ளிவாசல்ளுக்கும், தர்காக்களுக்கும் பல நிலக்கொடைகளை வழங்கினார். அவைகளில் குறிப்பிடத்தக்கவை ஏர்வாடி, இராமேசுவரம், இராமநாதபுரம், கீழக்கரை ஆகிய ஊர்களில் உள்ள இசுலாமிய தலங்கள் ஆகும்.  

## இவருக்குப் பின்னர் ஆண்டவர்கள்
சிவகுமார முத்து விஜய ரகுநாத சேதுபதிக்கு ஆண்வாரிசு இல்லாததால் குமார முத்து விஜய ரகுநாத சேதுபதியின் உடன் பிறந்த சகோதரரின் மகனான இராக்கத் தேவரைத் தளவாய் வெள்ளையன் சேர்வைக்காரர் சேதுபதியாக நியமனம் செய்தார். இந்த மன்னர் திறமையற்றவராக இருந்ததால் தளவாய் இவரைப் பதவி நீக்கம் செய்துவிட்டு, சிவகுமார முத்து விஜய ரகுநாத சேதுபதியின் அத்தையின் பேரனாகிய செல்லமுத்து விஜய ரகுநாத சேதுபதியை கி.பி.1748ல் சேதுபதி மன்னராக்கினார்.
# செல்லமுத்து விஜய ரகுநாத சேதுபதி

**செல்லமுத்து விஜய ரகுநாத சேதுபதி ** (ஆட்சிக் காலம் கி.பி.1748- 1762) என்பவர் இராமநாதபுரம் சமஸ்தான மன்னராவார். இவர் இராக்கத் தேவர் சேதுபதி மன்னரையடுத்து மன்னரானவராவார். இவர் சிவகுமார முத்து விஜய ரகுநாத சேதுபதியின் அத்தையின் பேரன் ஆவார். இவர் 14 ஆண்டுகள் ஆட்சிபுரிந்தார்.  

## பதவிக்கு வந்தவிதம்
முன்பு மன்னராக இருந்த சிவகுமார முத்து விஜய ரகுநாத சேதுபதிக்கு ஆண்வாரிசு இல்லாததால் குமார முத்து விஜய ரகுநாத சேதுபதியின் உடன் பிறந்த சகோதரரின் மகனான இராக்கத் தேவரைத் தளவாய் வெள்ளையன் சேர்வைக்காரர் சேதுபதியாக நியமனம் செய்தார். இந்த மன்னர் திறமையற்றவராக இருந்ததால் தளவாய் இவரைப் பதவி நீக்கம் செய்துவிட்டு, சிவகுமார முத்து விஜய ரகுநாத சேதுபதியின் அத்தையின் பேரனாகிய இவரை கி.பி.1748ல் சேதுபதி மன்னராக்கினார்.  

## நிகழ்வுகள்
இவரது ஆட்சி காலத்தில் தஞ்சை மராத்தியர் படைகள் சேது நாட்டின் வடபகுதியை ஆக்கிரமித்து இராமநாதபுரம் கோட்டை நோக்கி முன்னேறி வந்தன. இப்படை எடுப்பை சேதுபதியின் தளவாய் வெள்ளையன் சேர்வைக்காரர் படுதோல்வி அடையச் செய்து சேதுநாட்டுத் தன்னரசை நிலை நாட்டினார்.  

## மறைவு
இந்த மன்னர் கி.பி.1762 இல் காலமானார். இவருக்கு ஆண்வாரிசு இல்லாததால் இவரது தங்கை முத்துத் திருவாயி நாச்சியார் மகன் முத்துஇராமலிங்க விஜய ரகுநாத சேதுபதி என்ற 11 மாதப் பாலகன் சேதுபதியாகப் பட்டம் சூட்டப்பெற்றார்.
# நோசீன்



**நோசீன்** *(Nosean)* என்பது Na8Al<sub>6</sub>Si<sub>6</sub>O<sub>24</sub>(SO<sub>4</sub>). H<sub>2</sub>O. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். நோசிலைட்டு என்ற பெயராலும் இக்கனிமத்தை அழைக்கிறார்கள். பெல்ட்சுபேதாயிடு குழுவைச் சேர்ந்த கனிமம் என்று நோசீன் வகைப்படுத்தப்படுகிறது. சம அளவு கனசதுர அலகு கூடுகள் கொண்ட படிகங்களாக சாம்பல், வெண்மை, நீலம், பச்சை, பழுப்பு போன்ற பல்வேறு மாறுபட்ட நிறங்களில் இக்கனிமம் உருவாகிறது. நோசீன் கனிமத்தின் மோவின் அளவுகோல் கடினத்தன்மை மதிப்பு 5.5 முதல் 6 எனவும் இதன் ஒப்படர்த்தி 2.3 முதல் 2.4 எனவும் மதிப்பிடப்பட்டுள்ளது. குறைந்த அளவு சிலிக்காவைக் கொண்ட தீப்பாறை வகைகளில் காணப்படும் நோசீன் உடனொளிரும் தன்மையைக் கொண்டதாகும். நோசீனுக்கும் ஆவ்யைனுக்கும் இடைப்பட்ட நிலையில் கால்சியத்தைப் பெற்றுள்ள ஒரு திண்மக் கரைசல் அறியப்படுகிறது. பன்னாட்டு கனிமவியம் சங்கம் நோசீன் கனிமத்தை Nsn என்ற குறியீட்டால் அடையாளப்படுத்துகிறது.  

1815 ஆம் ஆண்டு முதன் முதலில் செருமனியிலுள்ள இரனிலேண்டு நிலப்பகுதியில் அந்நாட்டு கனிமவியலாளர் கே.டபிள்யூ நோசு (1753–1835) என்பவரால் நோசீன் கண்டறியப்பட்டது. அரியதொரு கனிமமாக இருந்தாலும் இது பசிபிக் பெருங்கடலில் இருக்கும் தாகித்தி தீவு, அமெரிக்க மாநிலமான யூட்டாவில் அமைந்துள்ள லா சால் மலைத்தொடர் போன்ற பகுதிகளிலும் பரவலாகக் கிடைக்கிறது.
# பைனப்பள்ளி


**பையனப்பள்ளி** (BAYYANAPALLI) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.  
## அமைவிடம்
பர்கூர் ஊராட்சி ஒன்றியத்துக்கு உட்பட்ட ஒரப்பம் ஊராட்சியைச் சேர்ந்த இந்த ஊரானது மாவட்டத்தின் தலைநகரான கிருஷ்ணகிரியில் இருந்து 6 கிலோமீட்டர் தொலைவிலும், பர்கூரில் இருந்து 19 கிலோமீட்டர் தொலைவிலும், மாநிலத் தலைநகரான சென்னையில் இருந்து 270 கிலோமீட்டர் தொலைவிலும் உள்ளது.
# பெல்லம்பள்ளி


**பெல்லம்பள்ளி** (BELLAMPALLI) என்பது என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.  
## அமைவிடம்
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 17 கிலோமீட்டர் தொலைவிலும், மாநிலத் தலைநகரான சென்னையில் இருந்து 282 கிலோமீட்டர் தொலைவிலும் உள்ளது.  
## ஊரில் உள்ள கோயில்கள்
- பெல்லம்பள்ளி திம்மராயசாமி கோயில்
- பெல்லம்பள்ளி கொல்லி மாரியம்மன் கோயில்
# பெல்லாரம்பள்ளி


**பெல்லாரம்பள்ளி** (BELLARAPALLI) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.  
## மக்கள் வகைப்பாடு
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 17 கிலோமீட்டர் தொலைவில் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1,140 வீடுகள் உள்ளன. கிராமத்தின் மொத்த மக்கள் தொகையானது 4,891 ஆகும். இதில் ஆண்கள் எண்ணிக்கை 2,479 பெண்களின் எண்ணிக்கை 2,412 என உள்ளது.
# பில்லனகுப்பம்


**பில்லனகுப்பம்** (BILLANAKUPPAM) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.  
## மக்கள் வகைப்பாடு
வேப்பனப்பள்ளி ஊராட்சி ஒன்றியத்துக்கு உட்பட்ட இந்த ஊரானது மாவட்டத்தின் தலைநகரான கிருஷ்ணகிரியில் இருந்து 9 கிலோமீட்டர் தொலைவிலும், வேப்பனப்பள்ளியில் இருந்து 11 கிலோமீட்டர் தொலைவிலும், மாநிலத் தலைநகரான சென்னையில் இருந்து 271 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1046 வீடுகள் உள்ளன. கிராமத்தின் மொத்த மக்கள் தொகையானது 4546 ஆகும். இதில் ஆண்கள் எண்ணிக்கை 2625, பெண்களின் எண்ணிக்கை 2411 என உள்ளது. மக்களின் கல்வியறிவு விகிதமானது 60.0% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# துரிங்கைட்டு

**துரிங்கைட்டு** *(Thuringite)* என்பது நீரேறிய இரும்பும் அலுமினியம் சிலிக்கேட்டு கனிமமும் சேர்ந்த சேமோசைட்டு எனப்படும் குளோரைட்டு கனிமத்தின் ஒரு வகையாகும். பொதுவாக மற்ற கனிமங்களின் மீது படிவுகளாக படிந்து குறிப்பாக இதனுடன் தொடர்புடைய கனிமங்களின் மீது சிறிய அளவுகளில் துரிங்கைட்டு காணப்படுகிறது.  

செருமனி நாட்டின் மாநிலங்களில் ஒன்றான துரிங்கியா மாநிலத்தின் பெயர் இக்கனிமத்திற்கு வைக்கப்பட்டுள்ளது .
# போகனப்பள்ளி



**போகனப்பள்ளி** (BOGANAPALLI) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.  
## மக்கள் வகைப்பாடு
பெத்தனபள்ளி ஊராட்சிக்கு உட்பட்ட இந்த ஊரானது, மாவட்டத்தின் தலைநகரான கிருஷ்ணகிரியில் இருந்து 2 கிலோமீட்டர் தொலைவிலும், மாநிலத் தலைநகரான சென்னையில் இருந்து 263 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1979 வீடுகள் உள்ளன. கிராமத்தின் மொத்த மக்கள் தொகையானது 8763 ஆகும். இதில் ஆண்கள் எண்ணிக்கை 4478, பெண்களின் எண்ணிக்கை 4285 என உள்ளது. மக்களின் கல்வியறிவு விகிதமானது 63.0% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# கேம்பைலைட்டு



**கேம்பைலைட்டு** (*Campylite*) என்பது ஈய ஆர்சனேட்டு கனிமம் மிமீடைட்டின் ஒரு வகை கனிமம் ஆகும். பீப்பாய்-வடிவம் கொண்ட படிகங்கள் என்பதைக் குறிக்கின்ற வகையில் கிரேக்க மொழியில் வளைவான என்ற பொருள் கொண்ட காம்பைலாசு என்ற சொல்லில் இருந்து இக் கனிமத்திற்கு கேம்பைலைட்டு என்ற பெயர் சூட்டப்பட்டது. ஈயக் கனிமம் பைரோமார்பைட்டு என்பதைக் குறிக்கும் ஒரு மாற்றுப் பெயராகவும் இது பயன்படுத்தப்படுகிறது.  

கலீனா அல்லது செருசைட்டு கனிமத்தின் ஆக்சிசனேற்றத்தால் பொதுவாக கேம்பைலைட்டு மேற்புறமான ஈயப் படிவுகளில் தோன்றுகிறது. பொகிமியாவிலுள்ள பிரிப்ரம் நகரமும், வடமேற்கு இங்கிலாந்தின் கம்பிரியா மாகாணத்திலுள்ள விக்டான் நகரமும் கேம்பைலைட்டு கிடைக்கும் முக்கியமான சில இடங்களாகும்.
# சாப்பர்த்தி


**சாப்பர்த்தி** (CHAPARTHI) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.  
## மக்கள் வகைப்பாடு
காவேரிப்பாக்கம் ஊராட்சி ஒன்றியத்துக்கு உட்பட்ட இந்த ஊரானது மாவட்டத்தின் தலைநகரான கிருஷ்ணகிரியில் இருந்து 22 கிலோமீட்டர் தொலைவில் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தின் மக்கள் தொகையானது 4944 ஆகும். இதில் ஆண்கள் எண்ணிக்கை 2454, பெண்களின் எண்ணிக்கை 2490 என உள்ளது. மக்களின் கல்வியறிவு விகிதமானது 71% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  
## ஊரில் உள்ள கோயில்கள்
- சாப்பர்த்தி சாமுண்டியம்மன் கோயில்
# அசிட்டைல் நைட்ரேட்டு



**அசிட்டைல் நைட்ரேட்டு** (Acetyl nitrate) என்பது CH<sub>3</sub>C(O)ONO<sub>2</sub> என்ற மூலக்கூற்று வாய்ப்பாட்டை உடைய கரிமச் சேர்மம் ஆகும். இச்சேர்மம் நைட்ரிக் மற்றும் அசிட்டிக் அமிலங்களின் கலவையின் நீரிலி எனவும் வகைப்படுத்தப்படுகிறது. இது ஒரு நிறமற்ற வெடிக்கும் தன்மை உள்ள திரவமாகும். ஈரப்பதமான காற்றுடன் வெண்புகையைத் தருகிறது.  

## தொகுப்பு முறை மற்றும் வினைகள்
இச்சேர்மமானது அசிட்டிக் நீரிலியுடன் டைநைட்ரசன்பென்டாக்சைடு அல்லது நைட்ரிக் அமிலம் இவற்றின் வினைகளின் மூலம் தயாரிக்கப்படுகிறது:  
:(CH<sub>3</sub>CO)<sub>2</sub>O + HNO<sub>3</sub> → CH<sub>3</sub>C(O)ONO<sub>2</sub> + CH<sub>3</sub>CO<sub>2</sub>H  
இச்சேர்மமானது காற்றுடன் வினைபுரிந்து, முந்தைய வினையின் பின்னோக்கு வினையாக, அசிட்டிக் அமிலம் மற்றும் நைட்ரிக் அமிலமாக நீராற்பகுக்கப்படுகிறது. மாற்றாக நைட்ரிக் அமிலமானது கீட்டீனுடன் சேர்க்கை விளைபொருளைத் தருகிறது.  

இச்சேர்மமானது நைட்ரோஏற்றம் மற்றும் நைட்ராபகுப்பு வினைகளுக்கும் பயன்படுத்தப்படுகிறது. இச்சேர்மமானது அசிட்டைல் குளோரைடின் பண்பினையொத்து, அமீன்களை அசிட்டைலேற்றம் செய்கிறது.:  
:2 RNH<sub>2</sub> + CH<sub>3</sub>C(O)ONO<sub>2</sub> → [RNH<sub>3</sub>]NO<sub>3</sub> + CH<sub>3</sub>C(O)NHR
# பொட்டாசியம் பிக்ரேட்டு



**பொட்டாசியம் பிக்ரேட்டு** (Potassium picrate), அல்லது **பொட்டாசியம் 2,4,6-மும்மைநைட்ரோஃபினாலேட்டு**, ஒரு கரிமச் சேர்மம் ஆகும். இது பொட்டாசியத்தின் பிக்ரேட்டு ஆகும். இச்சேர்மம் செம்மஞ்சள் அல்லது பச்சை படிக வடிவம் கொண்ட பொருள் ஆகும். இச்சேர்மம் ஒரு முதன்மை வெடிபொருளாகும். நீரற்ற பொட்டாசியம் பிக்ரேட்டு செஞ்சாய்சதுர படிகங்களை உருவாக்குகிறது.  
## வரலாறு
17 ஆம் நூற்றாண்டில் ஜோகன் ரூடால்ப் கிளாபர் என்பவர் மரத்தினை நைட்ரிக் அமிலத்தில் கரைத்து பின்னர் அதனைப் பொட்டாசியம் கார்பனேட்டுடன் நடுநிலையாக்கி தூய்மையற்ற வடிவில் தயாரிக்கப்பட்டது. பொதுவாக பிக்ரிக் அமிலத்தை பொட்டாசியம் கார்பனேட்டால் நடுநிலையாக்கம் செய்வதன் மூலம் இச்சேர்மம் தயாரிக்கப்படுகிறது. இச்சேர்மம் 1869 ஆம் ஆண்டிலிருந்தே பயன்படுத்தப்பட்டு வந்துள்ளது. இச்சேர்மத்தின் முதன்மைப் பயன்பாடு வெடிமருந்து தயாரிப்பு ஆகும்.
# கன்னம்

கண்களுக்குக் கீழே உள்ள முகத்தின் பகுதி, மூக்கு மற்றும் இடது அல்லது வலது காது<nowiki/>களின் இடையே உள்ள பகுதியே கன்னங்கள் எனப்படும்." **வாய்ப்புறப்பகுதி** " என்பது கன்னத்தோடு தொடர்புடையது. மனிதர்களில், இப்பகுதி வாய்ப்புற அல்லது கன்ன நரம்புகளால் சூழப்பட்டுள்ளது. கன்னத்தின் உட்புறப்பகுதிக்கும் பற்கள் மற்றும் ஈறுகளுக்கும் இடையே உள்ள பகுதி **வாய்ப்புறக் குழி** எனப்படும். இது வாயின் ஒரு பகுதியாகும். பிற விலங்குகளில் கன்னங்கள் *ஜோல்ஸ்(jowls)* என்று குறிப்பிடப்படுகிறது.  

## அமைப்பு
கன்னங்கள் மனிதர்களில் சதைப்பற்று மிக்கவை, தசை மற்றும் தாடைகளில் தோல் புதைந்து , மனித வாயின் பக்கவாட்டு சுவரை உருவாக்கி, கண்களுக்குக் கீழே உள்ள கன்ன எலும்பைத் தொடுகின்றன . கன்னத்தின் உட்புறப்பகுதி ஒரு கோழை போன்ற படலத்தினால் (வாய்ப்புற சவ்வு, வாய் உட்பகுதியின் ஒரு பாகம்) ஆனது.  

மெல்லுதலின் போது, கன்னங்கள் மற்றும் நாக்கு ஆகியவை பற்களுக்கு இடையில் உணவுகளை வைக்க உதவுகின்றன.  

### பிற விலங்குகள்
கன்னங்கள் வெளிப்புறமாக முடி நிறைந்த சருமத்தாலும் உட்புறமாக பட்டையான ஸ்குவாமஸ் எபிதீலியம் செல்களால்சூழப்பட்டுள்ளன, மற்றும் . இவை பெரும்பாலும் மென்மையானவை, ஆனால் பின்பகுதியை நோக்கிய நுண்ணிழையைப் (பாபிலா) பெற்றிருக்கும். (எ.கா., அசை போடும் விலங்குகள் ) வாய்ப்புறச் சுரப்பிகளில் இருந்து கோழையானது உயர்ந்த மற்றும் தாழ்வான குழுக்களில் வழங்கப்படுகின்றது. ஊன் உண்ணிகளில், மேல்புற வாய்ப்புறச் சுரப்பி பெரிய மற்றும் தனித்துவமானது: சைகோமேடிக் சுரப்பி. மெல்லுதலின் போது, கன்னங்கள் மற்றும் நாக்கு ஆகியவை பற்களுக்கு இடையில் உணவுகளை வைக்க உதவுகின்றன.  

அணில்கள் மற்றும் வெள்ளெலிகள் போன்ற சில விலங்குகள் உணவு அல்லது வேறு பொருள்களை எடுத்துச் செல்ல வாய்ப்புறக் குழியினைப் பயன்படுத்துகின்றன.  

சில முதுகெலும்புகளில்,பெரும்பாலும் இனங்கள் அல்லது தனிநபர்களுக்கிடையே உள்ள முக்கியமான வேறுபாட்டைக் கண்டறிய குறிப்பாக கண்ணுக்குக் கீழே கன்னப் பகுதியில் காணப்படும் அடையாளங்கள், , பயன்படுகின்றன.  

## பிட்டம்
சில நேரங்களில் மக்கள் தங்கள் பிட்டத்தை அதன் அரை வட்டத் தோற்றத்தின் காரணமாக "கன்னங்கள்" என்றும் குறிப்பிடுகின்றனர்.  

## சமூகம் மற்றும் கலாச்சாரம்
டி.என்.ஏ மாதிரியை (கன்னத்தசையை சுரண்டி எடுக்கும் போது) எடுப்பதில் கன்னமே ஒரு முக்கிய இடமாகத் திகழ்கிறது.
# இராணி சேதுபதி மங்கலேஸ்வரி நாச்சியார்

**இராணி சேதுபதி மங்கலேஸ்வரி நாச்சியார் ** (1803 -1812) என்பவர் இராமநாதபுரம் ஜமீனின் ஜமீந்தாரினி ஆவார். இவர் இராமநாதபுரம் மன்னரான முத்துஇராமலிங்க விஜய ரகுநாத சேதுபதியின் தமக்கை ஆவார். முத்துஇராமலிங்க விஜய ரகுநாத சேதுபதி ஆஙோகிலேயருடன் முரண்பட்டு அவர்களால் 1795இல் கைது செய்யப்பட்டு சிறைவைக்கப்பட்ட நிலையில். கும்பெனியார் அவரது தமக்கையார் இராணி மங்களேஸ்வரி நாச்சியாரது உரிமையினை ஏற்றுக்கொண்டனரே ஒழிய அவருக்கு இராமநாதபுரம் சீமையை ஆளும் உரிமையை வழங்கவில்லை.  

## கும்பெனியாரின் ஆட்சி
முத்து இராமலிங்க விஜய ரகுநாத சேதுபதியை கைது செய்த கும்பெனியார் இராமநாதபுரம் சீமை நிர்வாகத்தைத் தமது கலெக்டர்கள் லாண்டன், பவுனி, ஜாக்சன், லூசிங்டன் ஆகியோர் மூலமாக நடத்தி வந்தனர். ஆனால் மன்னரது இராஜ விசுவாசியான சித்திரங்குடி மயிலப்பன் சேர்வைக்காரரது கிளர்ச்சிகளின் காரணமாக கும்பெனியாருக்கு மிகுந்த இடையூறுகளும், இழப்புகளும் கி.பி. 1802 வரை ஏற்பட்டு வந்தன. மேலும் மேலும் அத்தகைய இழப்புகள் தொடர்வதைத் தவிர்க்க இராமநாதபுரம் சீமையில் ஒரு பாரம்பரிய ஆட்சிமுறையை அமுல் நடத்த வேண்டுமென அப்பொழுதைய கலெக்டர் லூசிங்டன் கும்பெனித் தலைமையை வற்புறுத்தி வந்தார்.  
இந்தப் பரிந்துரையை ஏற்றுக்கொண்டு அன்றைய கும்பெனியாரது நடைமுறைகளின்படி இராமநாதபுரம் சீமையை ஜமீன்தாரியாக மாற்றி உத்திரவிட்ட முதல் ஜமீன்தாரினியாக மங்களேஸ்வரி நாச்சியாரை நியமனம் செய்தது.  

## ஜமீன்தாரினியாக
கும்பெனியாருக்கு ஆண்டுதோறும் 3,20,000 ரூபாய் பேஷ்குஷ் (கப்பம்) தொகை செலுத்துவதாக ஒப்புக்கொண்டு 21. பெப்ரவரி 1803இல் இராமநாதபுரம் ஜமீன்தாரினியாகப் பொறுப்பேற்றார் இராணி மங்களேஸ்வரி நாச்சியார். இவர் தமது முன்னோர்களைப்போல ஆன்மீகப் பணிகளில் மிகவும் அக்கறை கொண்டவராக இருந்தார். மதுரையில் உள்ள மதுரை ஆதீனத்தின் திருஞானசம்பந்த மடத்தின் சீரமைப்பிற்கு மிகவும் உதவினார். தனது வளர்ப்பு மகள் சேசம்மாளின் பெயரில் திருப்புல்லாணியை அடுத்துள்ள அகத்தியர் குட்டத்தில் சீனிவாசப் பெருமாளுக்குச் சிறிய திருக்கோயில் ஒன்றை எடுத்துத் திருப்பணி செய்தார். மதுரை வழியிலுள்ள போகலூரை அடுத்து பயணிகளுக்காக அன்னசத்திரம் ஒன்றையும் அமைத்தார். (சத்திரக்குடி எனத் தற்போது இந்த ஊர் வழங்கப்படுகிறது.)  

## மறைவு
இவருக்கு ஆண் வாரிசு இல்லாத காரணத்தினால், தன் கணவரான இராமசாமித் தேவரின் மருமகனான அண்ணாசாமி என்பவரை கி.பி. 1807-இல் சுவீகாரப் புத்திரனாக ஏற்றுக் கொண்டார். அண்ணாசாமி சிறுவனாக இருக்கும்போது இராணி மங்களேஸ்வரி நாச்சியார் கி.பி. 1812-இல் காலமானார்.
# அண்ணாசாமி சேதுபதி

**அண்ணாசாமி சேதுபதி** அல்லது **முத்து விஜயரகுநாத சேதுபதி** (பதவியில் 1812- மீண்டும் 1815 -1820) என்பவர் இராமநாதபுரம் ஜமீனின் ஜமீந்தார் ஆவார். இவர் இராணி சேதுபதி மங்கலேஸ்வரி நாச்சியாருக்கு அடுத்து ஜமீன்தார் பொறுப்புக்கு வந்தவராவார். இவர் இராணி சேதுபதி மங்கலேஸ்வரிநாச்சியாரின் சுவிகாரப் புத்திரன் ஆவார்.  

## வாழ்கைக் குறிப்பு
இராணி சேதுபதி மங்கலேஸ்வரிநாச்சியாருக்கு ஆண் வாரிசு இல்லாத காரணத்தினால், அவரது கணவரான இராமசாமித் தேவரின் மருமகனான அண்ணாசாமி சேதுபதியை கி.பி. 1807-இல் சுவீகாரப் புத்திரனாக ஏற்றுக் கொண்டார். அண்ணாசாமி சிறுவனாக இருக்கும்போதே 1812 இல் இராணி மங்களேஸ்வரி நாச்சியார் காலமானதையடுத்து அண்ணாசாமி முத்து விஜயரகுநாத சேதுபதி என்ற பெயருடன் ஜமீன்தார் பதவிக்கு வந்தார்  

இவர் சிறு வயதினராக இருந்ததால், பிரதானி தியாகராஜ பிள்ளை நாட்டு நிர்வாகத்தைக் கவனித்து வந்தார். இந்நிலையில் பதவி நீக்கம் செய்யப்பட்ட முத்துஇராமலிங்க விஜய ரகுநாத சேதுபதியின் ஒரே மகளான *சிவகாமி நாச்சியார்* இராமநாதபுரம் சீமையைத் தம்மிடம் ஒப்படைக்கும்படி கேட்டு வழக்குகளைத் தொடர்ந்தார். இந்த வழக்குகளின் தீர்ப்பு சிவகாமி நாச்சியாருக்குச் சாதகமாய் அமைந்ததால் இராமநாதபுரம் ஜமீன்தாரி அவரிடம் ஒப்படைக்கப்பட்டது. ஆனால் கும்பெனியாருக்குச் செலுத்த வேண்டிய கப்பத் தொகையை வசூலித்து ஒழுங்காகச் செலுத்த முடியாததால் கும்பெனியார் ஜமீன்தாரியை கி.பி. 1815-ல் மீண்டும் அண்ணாசாமி சேதுபதியிடம் ஒப்படைத்தனர். இவர் 1820-இல் இறப்பதற்கு முன்னால் தனது மைத்துனர் இராமசாமித் தேவரைச் சுவீகார புத்திரனாக நியமித்தார்.
# சென்னசந்திரம் (வேப்பனப்பள்ளி)



**சென்னசந்திரம்** (CHENNASANDIRAM) என்பது என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.  
## மக்கள் வகைப்பாடு
வேப்பனப்பள்ளி ஊராட்சி ஒன்றியத்துக்கு உட்பட்ட இந்த ஊரானது மாவட்டத்தின் தலைநகரான கிருஷ்ணகிரியில் இருந்து 20 கிலோமீட்டர் தொலைவிலும், மாநிலத் தலைநகரான சென்னையில் இருந்து 270 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 676 வீடுகள் உள்ளன. கிராமத்தின் மொத்த மக்கள் தொகையானது 2755 ஆகும். இதில் ஆண்கள் எண்ணிக்கை 1413, பெண்களின் எண்ணிக்கை 1342 என உள்ளது. மக்களின் கல்வியறிவு விகிதமானது 57.5% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# சிப்ரிக்கைட்டு



**சிப்ரிக்கைட்டு** (*Spriggite*) என்பது Pb<sub>3</sub>(UO<sub>2</sub>)<sub>6</sub>O<sub>8</sub>(OH)<sub>2</sub>•3H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். யுரேனைல் ஐதராக்சைடு கனிமம் என்று இக்கனிமம் வகைப்படுத்தப்படுகிறது. தெற்கு ஆத்திரேலியாவின் பிளிண்டர் மலைத்தொடர், அர்க்கரூலா பிரதேசத்தின் பெயிண்டர் மலைத்தொடர் போன்ற பகுதிகளில் சிப்ரிக்கைட்டு காணப்படுகிறது. ரெகினால்டு கிளாடு சிப்ரிக் (1919–1994). கண்டறிந்த காரணத்தால் கனிமத்திற்கு இப்பெயர் வைக்கப்பட்டது.
# விஜயரகுநாத இராமசாமி சேதுபதி

**விஜயரகுநாத இராமசாமி சேதுபதி** என்பவர் இராமநாதபுரம் ஜமீனின் ஜமீந்தார் ஆவார். இவர் அண்ணாசாமி சேதுபதிக்கு அடுத்த ஜமீன்தார் ஆவார். இவர் அண்ணாசாமி சேதுபதியின் சுவிகாரப் புத்திரன் ஆவார்.  

## வாரிசாக நியமிக்கப்படுதல்
அண்ணாசாமி சேதுபதி ஆட்சிக்காலத்தில் இராமநாதபுரம் சமஸ்தானம் நடுவர் மன்ற நிர்வாகத்தில் இருந்தது. தொடர்ந்து 14 ஆண்டுகள் நீடித்த வாரிசு உரிமை வழக்கின் காரணமாக இராமநாதபுரம் சமஸ்தானம் முதன் அதுவரை இல்லாத அளவிற்கு பணச் சிக்கலில் இருந்து வந்தது. கிழக்கிந்தியக் கம்பெனியாரிடம் இருந்து மாதந்தோறும் அண்ணாசாமி சேதுபதிக்கு அளிக்கப்பட்டு வந்த பராமரிப்புத் தொகையான ரூபாய் 100 எந்த வகையிலும் தேவைகளை நிறைவு செய்வதாக இல்லை. இதனால் பல தனவந்தர்களிடம் இவர் கடன் பெற்று வாழ்க்கை நடத்தியதினார். இதனால் ரூ. 96,000 வரையான கடனுக்குக் கடன்காரர்கள் இவர் மீது வழக்கு தாக்கல் செய்தனர்.  

ஏற்கனவே இவர் இராமநாதபுரம் சமஸ்தானத்தைத் தம்மிடம் ஒப்படைக்குமாறு தாக்கல் செய்திருந்த வழக்கு இன்னொரு புறம் நடந்துவந்தது. இதற்கிடையில் இவர் மரணமடைவதற்கு முன்னால் தனது மனைவி முத்து வீராயி நாச்சியாரின் சகோதரர் இராமசாமித் தேவரைத் தமது வாரிசாக நியமித்திருந்தார்.  

## இராமசாமி சேதுபதி வாழ்க்கைக் குறிப்பு
இராமசாமித் தேவருக்கு அவருடைய மனைவி, ராணி பர்வதவர்த்தனி நாச்சியார் மூலம் மங்களேஸ்வரி நாச்சியார், துரைராஜ நாச்சியார் என்ற இரு பெண் மக்கள் இருந்தனர். இராமசாமித் தேவர் கி.பி. 1830இல் இறப்பதற்கு முன்னர் தமது சகோதரியும் சுவீகாரத் தாயாருமான முத்து வீராயி நாச்சியாரைத் தமது வாரிசாக நியமித்தார். சிறுமிகளாக இருந்த தன் இரு பெண்களுக்கு பாதுகாவலராக தனது தம்பி முத்துச்செல்லத் தேவரை நியமனம் செய்திருந்தார். இந்தச் சாசனத்தில் இராமநாதபுரம் ஜமீன்தாரியில், நிர்வாகப் பொறுப்பாளரான செய்யது இஸ்மாயில் சாகிப் என்பவர் கையெழுத்திட்டிருந்தார்.
# மஞ்சள்கொண்டை கிளி

̺  

**மஞ்சள்கொண்டை கிளி** (Sulphur-crested cockatoo) இது கொண்டைக்கிளி வகையில் கிளி இனத்தைச் சார்ந்த பறவையாகும். இவை ஆத்திரேலியா கண்டத்தில் அமைந்துள்ள நியூ கினி தீவுககள், சொலமன் தீவுகள் மேலும், பிலிப்பீன்சு போன்ற நாடுகளில் காணப்படுகிறது. இவை அந்நாட்டில் மிகுதியாகவும், ஒருசில நேரத்தில் மனிதர்களுக்கு தீங்கானது எனவும் கருதப்படுகிறது. இவை கிளிகளைப்போல் மிகவும் அறிவார்ந்த பறவையாகம், பரவலாக வீடுகளில் செல்லப்பிராணியாக வளர்க்கப்படும் பறவையாகவும் உள்ளது. இப்பறவை மற்ர கிளிகளைப் போலவே தன்து கூட்டிற்காக போட்டிபோடும் தன்மை கொண்டதாக உள்ளது. இரண்டு முதல் மூன்று குட்டைகள் வரை இட்டு 25 முதல் 27 நாட்கள் வரை அடைகாக்கும் தன்மையை கொண்டுள்ளது. ஆஸ்திரேலியக் கிளி இனமான இவற்றைப் போல் 25 வகையான கிளிகள் சட்டத்திற்குப் புறம்பாக இந்திய சந்தையில் விற்கப்படுகின்றன.
# தர்லா ஆறு

வழியாக பாயும் தர்லா ஆறு]]  

**தர்லா ஆறு** (**Dharla River**) , சிக்கிம் நாட்டின் இமயமலையில் உற்பத்தியாகி இந்தியாவின் மேற்கு வங்காளம் மாநிலத்தின் ஜல்பாய்குரி மாவட்டம் மற்றும் கூச் பிகார் மாவட்டம் வழியாக பாய்ந்து பின்னர் வங்காளதேசத்தின் குரிகிராம் மாவட்டத்தின் வழியாக 75 கி.மீ., பாய்ந்து பிரம்மபுத்திரா ஆற்றில் கலக்கிறது.
# ஜே. கே. ரித்தீஷ்


**ஜே. கே. ரித்தீஷ்** (5 மார்ச் 1973 – 13 ஏப்ரல் 2019) ஓர் இந்திய நடிகரும், அரசியல்வாதியும் ஆவார். இவர் அண்ணா திராவிட முன்னேற்றக் கழகத்தை சேர்ந்தவர் ஆவார். இவர் 2009 ஆம் ஆண்டு நடந்த நாடாளுமன்றத் தேர்தலில், இராமநாதபுரம் தொகுதியிலிருந்து, திராவிட முன்னேற்றக் கழகம் சார்பில் போட்டியிட்டு, இந்திய மக்களவைக்குத் தேர்ந்தெடுக்கப்பட்டார். அந்த தேர்தலில் தன்னை எதிர்த்துப் போட்டியிட்ட அதிமுக வேட்பாளரான வி. சத்தியமூர்த்தியை 69,915 வாக்குகள் வேறுபாட்டில் வென்றார். பின்னர் ஏப்ரல் 10, 2014 அன்று முன்னாள் முதலமைச்சரான ஜெயலலிதா முன்னிலையில் அதிமுகவில் இணைந்தார்.  

## வாழ்க்கை வரலாறு
இவர் 05 மார்ச் 1973 ஆம் ஆண்டு இலங்கையில் உள்ள கண்டியில் பிறந்தார். பின்னர் 1976 ஆம் ஆண்டு இவரது குடும்பம் இராமேஸ்வரத்திற்கு குடிபெயர்ந்து. இவரது தந்தை விவசாயியும் மற்றும் தாயார் இல்லத்தரசியும் ஆவார். இவருக்கு சாந்தி மற்றும் மணி என இரண்டு தங்கைகள் உள்ளனர். இவர் 2006 ஆம் ஆண்டு ஜோதீஸ்வரி என்பவரைத் திருமணம் செய்து கொண்டார். இவர்களுக்கு ஆரிக் ரோசன் என்னும் மகன் உள்ளார். இவர் இராமநாதபுரம் மாவட்டத்தில் உள்ள முகமது சதாக் என்னும் தொழில்நுட்பக் கல்லூரியில் படிப்பை முடித்தார். பின்னர் காரைக்குடியில் உள்ள அழகப்பா பொறியியல் கல்லூரியில் பட்டப்படிப்பை முடித்தார்.  

2011ஆம் ஆண்டில், அமெரிக்க வாழ் இந்தியர் ஒருவருக்கு நிலம் வாங்கித் தருவதாகக்கூறி ஏமாற்றியதாக, இவர் மீது வழக்குப் பதிவுசெய்யப்பட்டது.  

## திரை வாழ்க்கை
இவர் சின்னி ஜெயந்த் இயக்கிய கானல் நீர் திரைப்படத்தில் முதல் முதலில் திரையுலகிற்கு அறிமுகமானார். அதன் பின்பு 2008 ஆம் ஆண்டு வெளியான நாயகன் திரைப்படத்தில் நடித்தார். பின்பு பெண் சிங்கம், எல். கே. ஜி ஆகிய திரைப்படங்களில் நடித்தார்.  

### நடித்த திரைப்படங்கள்
| வருடம் | திரைப்படம் | கதாபாத்திரம் | குறிப்புகள் |
| --- | --- | --- | --- |
| 2007 | *கானல் நீர்* | ராஜவேல் |  |
| 2008 | *நாயகன்* | குரு |  |
| 2010 | *பெண் சிங்கம்* |  |  |
| 2019 | *எல். கே. ஜி* | ராம்ராஜ் பாண்டியன் |  |

## இறப்பு
இவர் 2019 ஆம் ஆண்டு நாடாளுமன்றத் தேர்தல் பிரச்சாரத்தில் ஈடுபட்டிருந்த நிலையில், ஏப்ரல் 13, 2019 அன்று மாரடைப்பு ஏற்பட்டு, உயிரிழந்தார்.
# இராணி முத்து வீராயி நாச்சியார்

**இராணி முத்து வீராயி நாச்சியார் ** என்பவர் இராமநாதபுரம் ஜமீனின் ஜமீன்தாரினி ஆவார். இவர் விஜயரகுநாத இராமசாமி சேதுபதிக்கு அடுத்த ஜமீன்தாரினியான பொறுப்பேற்றவர் ஆவார். இவர் விஜயரகுநாத இராமசாமி சேதுபதியின் சகோதரி ஆவார்.  

## வாரிசாக நியமிக்கப்படுதல்
விஜய இராமசாமி சேதுபதி கி.பி. 1830இல் இறப்பதற்கு முன்னர் தமது சகோதரியும் சுவீகாரத் தாயாருமான முத்து வீராயி நாச்சியாரைத் தமது வாரிசாக நியமித்தார். இதனைச் சுட்டிக்காட்டி இராணி முத்து வீராயி நாச்சியார் விடுத்த வேண்டுதலுக்கிணங்க மதுரைச் சீமை கலெக்டர் விவேஷிங் ஜமீன்தாரியை இவரிடம் ஒப்படைக்கப் பரிந்துரை செய்தார். அதனை ஏற்றுக்கொண்ட கம்பெனித் தலைமை இராமநாதபுரம், ஜமீன்தாரியை இராணி முத்து வீராயி நாச்சியாரிடம் ஒப்படைக்க உத்தரவிட்டது.  

## வாழ்கைக் குறிப்பு
இராணி முத்து வீராயி நாச்சியார் திறமையாக சமஸ்தான மேலாளரான இஸ்மாயில் சாகிபுடன் இணைந்து சமஸ்தான அலுவல்களைத் திறம்பட ஆற்றினார். பல ஆண்டுகளாகப் பற்றாக்குறையினால் அவதிப்பட்டு வந்த சமஸ்தானம் நிதி வசதியுடன் கூடியதாக மேம்பட்டது. இந்நிலையில் மறைந்த விஜயரகுநாத இராமசாமி சேதுபதியின் விதவை மனைவியான பர்வதவர்த்தனி நாச்சியாரும் வேறு சிலரும் இராணி முத்து வீராயி நாச்சியாருக்கு எதிராகப் பல வழக்குகளைத் தொடர்ந்தனர். இதேசமயம் எட்டையபுரம் பாளையக்காரர் இராமநாதபுரம் சமஸ்தானத்தின் தெற்கு எல்லையில் பல ஆக்கிரமிப்புகளைச் செய்து வந்தார். இவையனைத்தையும் இராணி முத்து வீராயி நாச்சியார் உரியவர்களின் ஆலோசனையோடு சமாளித்துவந்தார்.  

இந்த முறண்பாடுகளால் இராணி முத்து வீராயி நாச்சியாருக்கும் விதவை இராணியான பர்வதவர்த்தனிக்கும் உறவுகள் சீர் கெட்டன. இறுதியில் இராணியின் மாமியாரான முத்து வீராயி நாச்சியாரும் பர்வதவர்த்தனி நாச்சியாரும் சமரச உடன்பாட்டினைச் செய்துகொண்டனர். அதன்படி இராஜசிங்க மங்கலம் வட்டகையில் உள்ள பிடாரனேந்தல் பகுதிக்கு இராணி முத்து வீராயி நாச்சியாரைச் உட்பிரிவு ஜமீன்தாரினியாகச் செய்யப்பட்டதுடன் இராமநாதபுரம் அரண்மனை வளாகத்தில் சர்வ சுதந்திரத்துடன் வசிப்பதற்கான உரிமையும் வழங்கப் பெற்று மாதந்தோறும் ரூ. 1000 ஐ இராமநாதபுரம் சமஸ்தானக் கருவூலத்திலிருந்து பெற்றுக் கொள்வதற்கும் இராணி பர்வதவர்த்தனி நாச்சியார் ஒப்புதல் அளித்தார். மேலும் ஏற்கனவே முத்து வீராயி நாச்சியார் சுவீகாரப் புத்திரனாக ஏற்றுக் கொண்டிருந்த சிவசாமி சேதுபதியை இராமநாதபுரம் பட்டத்திற்கு உரிமை கோருவது இல்லை என ராணி முத்து வீராயி நாச்சியார் இணக்கம் தெரிவித்தார். இது நடந்தது 29. மார்ச் 1850 இல். இந்த உடன்பாட்டைச் செய்து கொள்வதற்கு முன்னர் இராணி பர்வதவர்த்தனி நாச்சியார் சிவஞானத்தேவரின் மகனும் புதுமடம் கிராமத்தில் உள்ள தனது தங்கை வீராயியின் மகனுமான முத்து இராமலிங்கத்தை 24. மே 1847இல் தனது வாரிசாக ஏற்றிருந்தார்.
# பாதரச அமிடோகுளோரைடு



**பாதரச அமிடோகுளோரைடு** (*Mercuric amidochloride*) என்பது HgNH<sub>2</sub>Cl என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். மெர்க்குரிக் அமிடோகுளோரைடு என்ற பெயராலும் இது அழைக்கப்படுகிறது. கோணல் மாணலான ஒற்றைப் பரிமாண பலபடி (HgNH<sub>2</sub>)<sub>n</sub> உடன் குளோரைடு எதிரயனிகளை இச்சேர்மம் கொண்டுள்ளது .அமோனியாவும் மெர்க்குரிக் குளோரைடும் சேர்ந்து வினைபுரிவதால் பாதரச அமிடோகுளோரைடு உருவாகிறது. இதனுடன் ஒரு காரத்தைச் சேர்க்கும்போது [Hg2N]OH(H2O)x. என்ற பொது வாய்ப்பாட்டைக் கொண்ட மில்லன் காரம் உருவாகிறது. அமிடோ மற்றும் நைட்ரிடோ பொருள்களுடன் குளோரைடு, புரோமைடு, ஐதராக்சைடுகள் சேர்ந்த பல்வேறு பொருள்கள் அறியப்படுகின்றன  

பாதரசத்தின் நச்சுத்தன்மை முன்னிலைப்படுத்தப்படுவதற்கு முன்னர் பாதரச அமிடோகுளோரைடு அம்மோனியாயேற்ற பாதரசம் என்று அறியப்பட்டது. கிருமி நீக்கியாகவும் நுண்ணுயிரி எதிர்ப்பியாகவும் இது பயன்படுத்தப்பட்டது  

.
# பாஸ்கர சேதுபதி


**பாஸ்கர சேதுபதி** (1888-1903) என்பவர் இராமநாதபுரம் ஜமீனின் ஜமீந்தார் ஆவார். இவர் முத்துராமலிங்க சேதுபதியின் மகனும், அவருக்கு அடுத்து ஆட்சிக்குவந்தவரும் ஆவார்.  

## வாழ்கைக் குறிப்பு
இவரது தந்தையான முத்துராமலிங்க சேதுபதி இறக்கும்போது அவரது மூத்த மகனான பாஸ்கர சேதுபதி ஐந்து வயது பாலகனாக இருந்தார். இதனால் பிரித்தானிய அரசால் இராமநாதபுரம் ஜமீன்தாரி நிர்வாகமானது முழுமையாக ஏற்றுக் கொள்ளப்பட்டு, அரச குடும்பத்தையும் பராமரித்து வந்ததனர். ஆங்கில அரசாங்கத்தார் பாஸ்கர சேதுபதிக்கும் அவரது தம்பி தினகர சேதுபதிக்கும் கல்வி புகட்டுவதற்காக இந்தச் சிறுவர்கள் இருவரையும் சென்னைக்கு அனுப்பி ஆங்கில ஆசான்கள். தாதிமார்கள், பணியாட்கள் ஆகியோரை அவர்களுக்கென நியமித்து முறையாகக் கல்வி பெற ஏற்பாடு செய்தனர். கி.பி. 1888இல் பாஸ்கர சேதுபதி சென்னை கிறித்தவக் கல்லூரியிலிருந்து பட்டதாரியாக வெளி வந்தவுடன் இராமநாதபுரம் ஜமீன் பொறுப்பை ஏற்றுக் கொண்டார்.  

இவரது 12 வருட நிர்வாகத்தில் பல கண்மாய்களும், நீர்ப்பாசன ஆதாரங்களையும் பழுது பார்க்க ஏற்பாடு செய்தார். பெரும்பாலும் சமஸ்தானத்தின் பல பகுதிகளுக்கும் சாலை வசதி இல்லாத அந்தக் காலத்தில் பல்லக்கிலே பயணம் செய்து மக்களது வாழ்க்கை நிலையையும், தேவைகளையும் அறிந்து வந்தார். இவர் சிறந்த சைவ சித்தாந்தியாக இருந்து வந்ததால் இராமநாதபுரம் சீமை சமஸ்தான கோவில்களில் ஆகம முறைப்படி வழிபாடுகளும் விழாக்களும் நடந்து வர ஏற்பாடு செய்தார்.  

இவரது ஆட்சிக் காலத்தில் நொச்சிவயல் பிரம்மபுரீஸ்வரர் ஆலயம் புதிதாக நிர்மாணிக்கப்பட்டது. இராமநாதபுரம் கோதண்டராம சுவாமி திருக்கோயில், மதுரை மீனாட்சி சுந்தரேஸ்வரர் திருக்கோயில், இராமேஸ்வரம் இராமநாத சுவாமி திருக்கோயில், இராமநாதபுரம் இராஜேஸ்வரி அம்மன் ஆலயம் ஆகியன திருப்பணி செய்யப்பட்டன. இவரது காலத்தில் தான் இராமேஸ்வரம் திருக்கோயிலின் முதலாவது குட முழுக்கு 1.11.1902-ல் நடைபெற்றது. மதுரை மீனாட்சி சுந்தரேஸ்வரர் ஆலயத்திலும், திருப்பரங்குன்றம் சுப்பிரமணிய சுவாமி ஆலயத்திலும், திருச்செந்தூர், பழனி, முருகன் ஆலயங்களிலும் சிதம்பரம் நடராஜர் ஆலயத்திலும், காஞ்சிபுரம் காமாட்சி அம்மன் கோயிலிலும் உச்சி காலக் கட்டளைகளை ஏற்படுத்தினார். அவை இன்றும் தொடர்ந்து நடைபெற்று வருகின்றன.  

எல்லாவற்றுக்கும் மேலாக 14.9.1893-ஆம் நாள் அமெரிக்க நாட்டு சிக்காகோ நகரில் நடைபெற்ற அனைத்து உலக சமயப் பேரவைக்குச் சுவாமி விவேகானந்தரைத் தனது சொந்தச் செலவில் அனுப்பி வைத்து நாட்டின் பெருமையினை உலகு அறியச் செய்ததார்.  
FA( first examination in arts) தேர்வில் தேர்ச்சி பெற்ற 'பரிதிமாற் கலைஞருக்கு' கல்வி உதவித்தொகை வழங்கியவர் பாஸ்கர் சேதுபதி மன்னர்.  

## தமிழ்ப் பணிகள்
இவர் தன் ஆஸ்தான புலவராக இரா. இராகவையங்காரை வைத்திருந்து அவரை ஆதரித்து உரிய மரியாதைகளை செய்தார்.  
இவர் பாடல் இயற்றும் ஆற்றல் கொண்டவர். இவர் இயற்றிய பதிகங்களில் ஆலவாய்ப் பதிகம், இராமேஸ்வரர் பதிகம். காமாட்சி அம்மன் பதிகம், இராஜேஸ்வரி பதிகம் ஆகியன மட்டும் கிடைத்துள்ளன.  

## இறப்பு
இந்த மன்னர் கல்லிடைக்குறிச்சியில் உள்ள திருவாவடுதுறை மடத்திற்குச் சென்றிருந்தபோது 27.12.1903 இல் காலமானார்.
# இராஜ ராஜேஸ்வர சேதுபதி

**இராஜ ராஜேஸ்வர சேதுபதி** அல்லது **மூன்றாம் முத்துராமலிங்க சேதுபதி** (3 சூன் 1889 - 1929) என்பவர் இராமநாதபுரம் ஜமீனின் ஜமீன்தாராக 1903 முதல் 1929 வரை பதவியில் இருந்தவர். இவர் பாஸ்கர சேதுபதியின் மகனும், அவருக்கு அடுத்து ஆட்சிக்கு வந்தவரும் ஆவார்.  

## வாழ்கைக் குறிப்பு
இவரது தந்தையான பாஸ்கர சேதுபதி இறக்கும்போது அவரது மூத்த மகனான இராஜ இராஜேஸ்வரன் பாலகனாக இருந்தார். இதனால் பிரித்தானிய அரசால் இராமநாதபுரம் ஜமீன்தாரி நிர்வாகமானது முழுமையாக ஏற்றுக் கொள்ளப்பட்டு, அரச குடும்பத்தையும் பராமரித்து வந்ததனர். இராஜ இராஜேஸ்வர சேதுபதி கல்வியிலும் நிர்வாகத்திலும் பயிற்சி பெற்றபின் 1910இல் ஜமீன் பொறுப்பை ஏற்றுக்கொண்டு 1929இல் இறக்கும்வரை ஜமீன்தாராக இருந்தார்.  

## பணிகள்
இவர் நல்ல தமிழ்ப் புலமையும் ஆங்கிலதிதில் பேச்சாற்றலையும் உடையவராக இருந்தார். 1911 இல் மதுரைத் தமிழ்ச்சங்கத் தலைவராக தேர்வு செய்யப்பட்டு செயல்பட்டு வந்தார். சென்னை மாகாண ஆளுநரின் பொறுப்பிலிருந்த சென்னை மாகாண சட்ட மேலவையில் ஜமீன்தார்களுக்கு ஒதுக்கப்பட்ட ஒரே இடத்தின் பிரதிநிதியாக இருந்தார். இவர் ஆட்சியின் போது இரண்டாம் உலகப் போர் நடந்ததால், நேச நாடுகளை வலுப்படுத்துவதற்காக இராமநாதபுரம் சீமை மறவர்களை இராணுவ அணியில் சேருமாறு பிரச்சாரம் செய்தார். மேலும் பல இலட்சங்களை போர் நிதியாக அளித்து அதிலிருந்து இராம்நாட் என்று பெயர் சூட்டப்பெற்ற விமானம் ஒன்றை வாங்கி அரசுக்கு அன்பளிப்பாக வழங்கினார். இராமநாதபுரம் மாவட்ட நகராண்மைக் கழகத்தின் தலைவராக இவர் பல ஆண்டுகள் பணியாற்றினார். இவரது பணிக் காலத்தில் இன்றைய மானாமதுரை நகரை மானாமதுரை இரயில் சந்திப்புடன் இணைப்பதற்காக வைகை ஆற்றின் குறுக்கே மிகப் பெரிய பாலம் ஒன்றை கட்டுவித்தார். இராமேஸ்வரம் வரும் பயணிகள் தனுஷ்கோடி தீர்த்தக் கரையில் நீராடுவதற்காக இராமேஸ்வரத்திற்கும் தனுஷ்கோடிக்கும் இடையில் தர்மப் படகு சேவையைக் கடலில் தொடங்கி வைத்தார். மற்றும் திருப்புல்லாணி பெருமாளது திருத்தேர் (திருமலை ரெகுநாத சேதுபதியினால் வழங்கப் பெற்றது.) மிகவும் பழுதடைந்த நிலையில் இருந்ததால், புதிய தேர் ஒன்றையும் செய்வித்து அந்த கோவிலுக்கு வழங்கினார். மதுரை மீனாட்சி சொக்கநாதர் திருக்கோயில் வடக்கு ராஜகோபுர திருப்பணிக்காக ரூபாய் ஒரு லட்சம் நன்கொடை வழங்கினார். 1921இல் திருச்சி நகரில் நடைபெற்ற பிராமணர் அல்லாதார் மாநாட்டிற்குத் தலைமை தாங்கினார்.  

## தமிழ்ப் பணிகள்
இந்த மன்னரது தந்தையார் ஆட்சிக்காலத்தில் இருந்து சேதுபதி சமஸ்தான அவைப் புலவராகப் பணியாற்றிய மகாவித்துவான் இரா. இராகவயங்காரின் வாழ்க்கைக்காக இராமநாதபுரம் நொச்சிவயல் ஊரணி வீதியில் ஒரு வீடு ஒன்றை அமைத்துக் கொடுத்ததுடன், இராமநாதபுரத்திற்கு அருகில் உள்ள போகலூர் கிராமத்தில் ஆற்றுப் பாய்ச்சலில் விளைநிலங்களையும் வாங்கித் தானமாக வழங்கினார். இவரது தந்தையைப் போலவே இவரும் சிறந்த தமிழ்ப் புலவராகத் திகழ்ந்தார். நூற்றுக்கணக்கான தனிப்பாடல்களை எழுதியிருப்பதுடன் திருக்குறள் வெண்பா என்ற நூலினையும் இயற்றியுள்ளார்.
# சூசானா கபுட்டோவா


**சூசானா கபுட்டோவா** ( ஸ்லோவாக் உச்சரிப்பு:   ; née **Strapáková** ; பிறப்பு: 21 சூன் 1973 ) என்பவர் ஸ்லோவாக்கிய அரசியல்வாதியும், வழக்கறிஞரும், செயற்பாட்டாளருமாவார். ஸ்லோவாக்கியாவின் சனாதிபதியாக தேர்ந்தெடுக்கப்பட்ட இவர், 2019 சூன் 15 ஆம் நாள் பதவியேற்கவுள்ளார். ஸ்லோவாக்கியா நாட்டு வரலாற்றில் முதன்முறையாகத் தேர்ந்தெடுக்கப்பட்ட பெண் அதிபர் என்ற பெருமையையும், குறைந்த வயதில் அதாவது 45 வயதில் சனாதிபதி ஆனவர் என்ற சாதனையையும் படைத்துள்ளார்.  

தனது சொந்த ஊரான பெஸிநாய்க் பகுதியில் நிலத்தில் நச்சுப்பொருட்கள் நிரப்பப்படுவதை எதிர்த்து மிகப் பெரும் சூழலியல் போராட்டத்தை ஒரு தசாப்தகாலம் முன்னெடுத்து நடத்தியதற்காக இவர் முதன்முதலில் அறியப்பட்டார். இதற்காக இவருக்கு, 2016 ஆண்டு கோல்டுமேன் சுற்றுச்சூழல் விருது வழங்கப்பட்டது.  

2019 ஆம் ஆண்டய சனாதிபதி தேர்தலில் போட்டியிட்ட கபுட்டோவா 58 விழுக்காடுக்கும் அதிகமான வாக்குகளைப் பெற்று வெற்றி பெற்றார்.
# புபிந்தர் சிங் பிரார்

**புபிந்தர் சிங் பிரார்** (*Bhupinder Singh Brar*) என்பவர் இந்தியாவின் பஞ்சாப் மாநிலத்தைச் சேர்ந்த இராச்சிய சபை உறுப்பினர் ஆவார். 1926 ஆம் ஆண்டு சூலை முதல் தேதியில் பிறந்த இவர் 1995 ஆம் ஆண்டு மார்ச் 15 ஆம் நாள் காலமானார். இந்திய நாடாளுமன்றத்தின் மாநிலங்கள் அவையில் 1967 ஆம் ஆண்டு முதல் 1970 ஆண்டு வரை இவர் பணியாற்றினார்.  

பிரார் தன் மனைவி, மகன் பிரகாசு பிரார் மற்றும் மகளுடன் ஒன்றாக வாழ்ந்தார்.
# புதும்பக பாரதி



**புதும்பக பாரதி** (*Puthumbaka Bharathi*) என்பவர் ஒரு சட்டப்பேரவை உறுப்பினர் ஆவார். இவர் ஆந்திர பிரதேச மாநிலத்திலுள்ள சேட்டனப்ள்ளி தொகுதியில் போட்டியிட்டு சட்டப்பேரவைக்காகத் தேர்ந்தெடுக்கப்பட்டார். 1994 ஆம் ஆண்டு முதல் 1999 ஆண்டு வரை பாரதி சட்டப்பேரவை உறுப்பினராக பணியாற்றினார். இவர் இந்திய பொதுவுடமைக் கட்சி (மார்க்சிஸ்ட்) பிரிவைச் சேர்ந்தவர் ஆவார்.
# நைட்ரசன் முக்குளோரைடு


**நைட்ரசன் முக்குளோரைடு** (Nitrogen trichloride), முக்குளோரமீன் எனவும் அழைக்கப்படுகிற, NCl<sub>3</sub> என்ற மூலக்கூற்று வாய்ப்பாட்டை உடைய ஒரு வேதிச்சேர்மம் ஆகும். இந்த மஞ்சள் நிற, எண்ணெய் போன்ற, மூக்கைத் துளைக்கும் நெடியையுடைய, வெடிக்கும் தன்மையுடைய திரவமானது பெரும்பாலும் அம்மோனிய வழிப்பொருட்கள் மற்றும் குளோரின் ஆகியவற்றுக்கிடையே நடக்கும் வேதி வினைகளில் உப விளைபொருளாகக் கிடைக்கும் சேர்மமாகும்.  

## தயாரிப்பு மற்றும் அமைப்பு
இச்சேர்மமானது அம்மோனியம் நைட்ரேட்டு போன்ற அம்மோனியம் உப்புக்களை குளோரினுடன் வினைப்படுத்தி தயாரிக்கப்படுகிறது.  

இந்த மாற்றத்தின் இடையில் கிடைக்கும் இடைநிலை வினைப்பாருட்கள் குளோரமீன் மற்றும் டைகுளோரமீன், முறையே NH<sub>2</sub>Cl மற்றும் NHCl<sub>2</sub>,ஆகியவற்றை உள்ளடக்கியதாகும்.  

அம்மோனியாவைப் போல, NCl<sub>3</sub> யும் ஒரு பிரமிடு அமைப்புடைய மூலக்கூறாகும். N-Cl பிணைப்பு நீளமானது 1.76&nbsp;Å ஆகவும் Cl-N-Cl பிணைப்புக் கோணம் 107° ஆகவும் உள்ளது..  

## வேதிவினைகள் மற்றும் பயன்கள்
NCl<sub>3</sub> சேர்மத்தின் வேதியியலானது நன்கறியப்பட்டதாகும். இச்சேர்மம் மிதமான அளவு முனைவுத்தன்மை கொண்ட மூலக்கூறாகும். இதன் இருமுனைதிருப்புத்திறன் 0.6 டிபை ஆகும். நைட்ரஜன் மையமானது காரத்தன்மையுடையது. ஆனால் இதன் காரத்தன்மை அம்மோனியாவுடன் ஒப்பிடும் போது மிகக்குறைவானது. இச்சேர்மம் சூடான நீருடன் வினைப்படுத்தும் போது நீராற்பகுக்கப்பட்டு அம்மோனியா மற்றும் ஹைப்போகுளோரசு அமிலம் ஆகியவற்றைத் தருகிறது.  

:NCl<sub>3</sub> + 3 H<sub>2</sub>O &rarr; NH<sub>3</sub> + 3 HOCl  

NCl<sub>3</sub> வெடித்துச் சிதைந்து நைட்ரசன் (N<sub>2</sub>) மற்றும் குளோரின் வாயு ஆகியவற்றைத் தருகிறது. and chlorine gas. இந்த வினையானது வீரியம் குறைந்த வாயுக்களில் தடுக்கப்படுகிறது.  

பொது குடிநீர் வழங்கலின் போது மோனோகுளோரமீன் போன்றவற்றால் அசுத்தமாக்கப்படும் போதும், நீச்சல் குளங்களில் குளோரினானது குளிப்பவர்களின் சிறுநீர் மற்றும் வியர்வையால் அசுத்தமாக்கப்படும் போதும் சிறிய அளவில் நைட்ரசன் முக்குளோரைடு உருவாகும் வாய்ப்பு உள்ளது,  

நைட்ரசன் முக்குளோரைடானது, அஜீன் என்ற வணிகப்பெயர் சூட்டப்பட்டு முந்தைய காலத்தில் மாவினை வெண்மையாக்கப் பயன்படுத்தப்பட்டது. ஆனால், 1949 ஆம் ஆண்டில் பாதுகாப்புக் காரணங்களுக்காக இந்த நடைமுறையானது அமெரிக்க ஐக்கிய நாடுகளில் தடை செய்யப்பட்டது.  

## பாதுகாப்பு
நைட்ரசன் முக்குளோரைடு சீதச்சவ்வில் எரிச்சலை ஏற்படுத்தலாம்.—மேலும், இது கண்ணீரை சுரக்கச் செய்யும் காரணியாகும், ஆனால் இச்சேர்மம் ஒருபோதும் அவ்வாறு பயன்படுத்தப்பட்டதில்லை. இச்சேர்மத்தின் தூய்மையான வடிவம் மிக ஆபத்தான வெடிக்கும் தன்மை கொண்டது. இச்சேர்மம், ஒளி, வெப்பம், மிதமான அதிர்வுகள் மற்றும் கரிமச் சேர்மங்கள் ஆகியவற்றுக்கு நுண்ணுணர்வு கொண்டதாகும். 1812 ஆம் ஆண்டில், பியரி லூயிசு டூலாங் இச்சேர்மத்தைப் பிரித்தெடுத்தார். இச்செயல்முறையின் போது நிகழ்ந்த இரண்டு வெடிவிபத்துகளின் காரணமாக தனது இரண்டு விரல்கள் மற்றும் ஒரு கண் ஆகியவற்றை இழந்தார்.1813 ஆம் ஆண்டில், NCl<sub>3</sub> வெடிப்பின் காரணமாக சர் அம்ப்ரி டேவி தற்காலிகமாக பார்வையை இழந்தார். பிறகு மைக்கேல் பாரடேயை தன்னுடன் இணை ஆய்வாளராக சேர்த்துக் கொண்டார். இதற்குப் பிறகு மிகக் குறுகிய காலத்திலேயே நடந்த மற்றொரு NCl<sub>3</sub> வெடித்தலின் போது இருவருமே காயமைடந்தனர்.
# ஜூரர் 8



**நீதிபதி 8** (배심원들) என்பது மே 16, 2019 ஆம் அன்று வெளிவரகரவிருக்கும் தென் கொரியாதென்கொரிய நாட்டு சட்டம் பற்றிய திரைப்படமாகும். இந்த திரைப்படத்தை *ஹாங் சேயுங் வான்* என் பவர் இயக்க, மூண் சொரி மற்றும் பார்க் கியுங் சிக் ஆகியோர் முதன்மைக் கதாபாத்திரத்தில் நடித்திலுள்ளனர்.  

## கதைச் சுருக்கம்
இந்த திரைப்படத்தின் கதை 2008ஆம் ஆண்டு தென்கொரியாவில் முதல் நடுத்தர குடும்பத்தைச் சேர்ந்த எட்டு சாதாரண குடிமக்கள் ஒரு குற்றவியல் வழக்கு விசாரணைக்காக நியமிக்கப்படுகின்றார்கள் அவர்களை பற்றி இந்த கதை விளக்குகின்றது.  

## நடிகர்கள்
- மூண் சொரி - கிம் ஜோன்-கெய்ம்
- பார்க் கியுங் சிக் - குவோன் நம்-வூ
- பாக் ஸோ-ஜங் - யூன் கீ-ரிம்
- கிம் மி-க்யுங் - யாங் சூன்-ஓகே
# தேவசமுத்திரம்


**தேவசமுத்திரம்** (DEVASAMUDRAM) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.  
## அமைவிடம்
தேவசமுத்திரம் ஊராட்சிக்கு உட்பட்ட இந்த ஊரானது மாவட்டத்தின் தலைநகரான கிருஷ்ணகிரியில் இருந்து 2 கிலோமீட்டர் தொலைவிலும், மாநிலத் தலைநகரான சென்னையில் இருந்து 268 கிலோமீட்டர் தொலைவில் உள்ளது.